*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*237. számú előterjesztés*

Bátaszék Város Önkormányzata Képviselő-testületének Alsónána, Alsónyék és Pörböly községek képviselő-testületeivel 2016. november 9-én,

17.00 órakor megtartandó rendkívüli EGYÜTTES ülésére

*Döntés fogorvosi körzet továbbműködtetéséről*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte:** Takácsné Gehring Mária aljegyző**Tárgyalja:**Pénzügyi és Gazdasági Bizottság: 2016. 11. 08.Szociális Bizottság: 2016. 11. 08. |

 ***Tisztelt Képviselő-testület!***

Dr. Pataki Anna fogorvos 2016. szeptember 13-án érkezett beadványában az önkormányzat felé jelezte, hogy a december 31-éig fennálló szerződését nem kívánja meghosszabbítani, a Bátaszéken 43 éve gyakorolt gyógyító tevékenységét be kívánja fejezni.

A praxis továbbműködtetésének jogi háttere:

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 13/A. § (1) bekezdése szerint a praxisjog elidegenítésére a feladat-ellátási szerződés megszűnését követő 6 hónap alatt van lehetőség. Ugyanezen szakasz (3) bekezdése értelmében a feladat-ellátási szerződés megszűnésének időpontjáról az érintett települési önkormányzat értesíti az engedélyező szervet.

Az önálló orvosi tevékenységről szóló 2000. évi II. törvény 2/A. § (1) – (2) bekezdése szerint a praxisjog elidegenítésére vonatkozó szándékát – a praxisjogot megszerezni kívánó orvost is megjelölve – az azt elidegeníteni kívánó személy köteles bejelenteni az önkormányzatnak, és az önkormányzat nyilatkozik, hogy a praxisjogot megszerezni kívánó orvossal - a praxisjog megszerzése esetén - az adott körzet vonatkozásában feladat-ellátási szerződést kíván-e kötni, és amennyiben kíván, akkor az önkormányzat a praxisjogot megszerző orvossal előszerződést köt.

Fentiekre tekintettel az önkormányzatnak a Szekszárdi Járási Hivatal Népegészségügyi Osztályánál kell bejelentenie a feladat-ellátási szerződés megszűnésének időpontját. Ettől a naptól kezdve 6 hónapon át jogosult még a doktornő a praxisjog elidegenítésére. Amennyiben akad a praxisjogot megvásárolni szándékozó fogorvos, a doktornő az erre irányul szándékot a fenti eljárásrend szerint jelentheti be az önkormányzatnál.

A praxis továbbműködtetésének személyi feltételei:

A már említett Korm. rendelet 9. § (1) bekezdés b) pontja alapján a vonatkozó jogszabályi rendelkezések szerint kell a helyettesítésről gondoskodni, ha a háziorvosi körzet (ez alatt kell érteni a fogorvosit is) tartósan betöltetlen. A Korm. rendelet 4. § (4) bekezdése értelmében praxisengedély tartósan betöltetlen körzetre is kiadható.

 Mindezek alapján a praxisjog elidegenítésére rendelkezésre álló 6 hónap alatt Bátaszék Város Önkormányzatának kell gondoskodnia arról, hogy a feladat-ellátást helyettes orvossal biztosítsa. Továbbá az önkormányzatnak, mint egészségügyi szolgáltatónak kell beszereznie a helyettes orvos munkájához szükséges működési engedélyt is. A helyettes orvossal az önkormányzatnak szerződést kell kötnie, melynek tartalmilag meg kell felelnie a 2000. évi II. törvény 2/B. § (1) bekezdésében foglaltaknak. Eszerint a szerződésnek tartalmaznia kell a helyettes orvos helyettesítésére vonatkozó rendelkezéseket is. A két orvos nevének meghatározása mindenképp szükséges, mivel a működési engedély beszerzésének feltétele a helyettes orvossal megkötött szerződés becsatolása. Bátaszék Város Önkormányzatának 2016. december 5-éig be kell szereznie a jogerős működési engedélyt annak érdekében, hogy az Országos Egészségbiztosítási Pénztár általi finanszírozás folyamatos lehessen.

A praxisban foglalkoztatott asszisztenst az önkormányzatnak kell a fenti időszakban továbbfoglalkoztatni, és vele kapcsolatban a felelősségbiztosítást megkötni.

A praxis továbbműködtetésének tárgyi feltételei:

Az érintett körzet zavartalan további ellátása érdekében a fogorvosi rendelő teljes felszereléssel, műszerekkel történő biztosítása szükséges a helyettes fogorvos részére. Dr. Pataki Anna beadványában a tulajdonában lévő, beépített fogászati kezelőegységet és széket megvételre felajánlotta. Ajánlati ára: 1.500.000.- Ft. Az önkormányzat által korábban a feladat ellátásához ingyenesen a rendelkezésére bocsátott további eszközöket – bár azok már elavultak, így időközben újakra cserélte – ingyenesen visszaadja az önkormányzatnak.

A praxis továbbműködtetésének pénzügyi feltételei:

Bevételek tekintetében számolni kell az OEP általi finanszírozással, mely áll egy fix összegből, ami a körzetet tekintve kb. 380.000-400.000 Ft és a teljesítmény alapján járó díjból, aminél a népegészségügyi osztály tájékoztatása szerint minimálisan 250.000 Ft-tal számolhatunk.

Kiadások között szerepel a személyi juttatások. A helyettesítő fogorvos megbízási díja bruttó 250.000 Ft/hó, az asszisztens illetménye bruttó 150.000 Ft/hó és a munkáltatói járulékok összege 108.000 Ft/hó költségeket jelent, továbbá a helyettesítő fogorvost illetné meg a teljesítmény alapján járó díj teljes összege. A közüzemi díjak közül a telefon+internet, víz és villany fogyasztásának díjai az idei költségeket figyelembe véve kb. 20.000 Ft, melyet a gázfogyasztás díja növel meg. Erre vonatkozóan viszont doktornő nem tudott adatot közölni, mivel a gázórát az elmúlt hónapokban szerelték fel, és az első leolvasás októberben történt, melyről számlát még nem kapott.

A fentieket figyelembe véve a 2017. január 1-jétől 2017. június 30-áig ellátandó fogorvosi körzet működtetése az önkormányzatnak havi 150-200.000 Ft többletköltséget jelent.

A praxis továbbműködtetéséhez szükséges további intézkedések:

A további zökkenőmentes feladat ellátása érdekében a közüzemi szolgáltatások (víz, villany, fűtés, telefon, internet) önkormányzatra, mint számlafizetőre történő átjelentése is szükséges.

A praxis továbbműködtetése érdekében az alábbi döntések meghozatalát javasoljuk:

Tekintettel arra, hogy az érintett fogorvosi körzet Alsónyék, Alsónána és Pörböly közigazgatási területére is kiterjed, a praxis továbbműködtetésére vonatkozó döntéseket az említetett önkormányzatok képviselő-testületeinek is meg kell hozni.

1. *határozati javaslat:* Fentiekre tekintettel javasoljuk dr. Pataki Anna fogorvos bejelentésének tudomásul vételét. Továbbá a praxis továbbműködtetése érdekében a működési engedély beszerzésére és a finanszírozás biztosítására vonatkozó döntés meghozatalát.
2. *határozati javaslat:* Szükséges annak meghatározása, hogy a praxisjog elidegenítésére rendelkezésre álló 6 hónap ideje alatt Bátaszék Város Önkormányzata kivel kívánja megoldani a helyettesítést. Javasoljuk a helyettesítés ellátására dr. Szabolcski-Ahác Annamária fogorvost. A helyettesítésről szóló megbízási szerződés az előterjesztés mellékletét képezi, mely tartalmazza a megbízási díj és az előző hónap teljesítménye alapján kapott finanszírozás összegét. Meg kell határozni továbbá az önkormányzat költségvetésében biztosítandó összeget is, ami maximum 1.200.000 Ft.
3. *határozati javaslat:* Továbbá döntést kell hozni arról is, hogy kit határoz meg a helyettes orvos helyetteséül az önkormányzat. Javasoljuk az eddigi gyakorlatnak megfelelően dr. Kiss Gábor fogorvost.
4. *határozati javaslat:* A praxisban alkalmazott asszisztens közalkalmazottként kerülne továbbfoglalkoztatásra napi 8 órában bruttó 150.000 Ft/hó összegért.
5. *határozati javaslat:* Végül a feladat zavartalan ellátása érdekében döntést szükséges hozni a tárgyi feltételek biztosításáról, melyre jelen esetben a lehető legegyszerűbb megoldást a már beszerelt kezelőegység megvásárlása jelentené.

***1. számú határozati javaslat***

**a II. fogorvosi körzet további működtetésére**

1. Bátaszék Város Önkormányzatának Képviselő-testülete
2. 1. Dr. Pataki Anna fogorvos bejelentését – arra vonatkozóan, hogy a fogszakorvosi tevékenységre megkötött megbízási szerződését nem kívánja meghosszabbítani – munkáját megköszönve tudomásul veszi,
3. 2. a II. fogorvosi körzet további működtetése érdekében 2017. január 1. napjától az egészségügyi szolgáltatásra jogosító működési engedélyt meg kívánja szerezni,
4. 3. felkéri a polgármestert, hogy tegye meg a szükséges intézkedéseket a helyettesítés ellátáshoz szükséges működési engedély beszerzése és a finanszírozás biztosítása érdekében,
5. 4. felhatalmazza a polgármestert a finanszírozási szerződés aláírására.

Határidő: 2016. november 30.

Felelős: Dr. Bozsolik Róbert polgármester

 (a szerződés aláírásáért)

 Kondriczné dr. Varga Erzsébet jegyző

 (a határozat megküldéséért)

A határozatról értesül: Dr. Pataki Anna fogorvos

 Bátaszéki KÖH pénzügyi iroda

 Irattár

***2. számú határozati javaslat***

**a II. fogorvosi körzet praxisának helyettesítésére**

Bátaszék Város Önkormányzatának Képviselő-testülete

1. a II. fogorvosi körzet működtetése tárgyában a praxis helyettesítésére- 2017. január 1. napjától a praxisjog elidegenítése esetén az elidegenítő személy részére működést engedélyező határozat jogerőre emelkedésének napjáig, de legkésőbb 2017. június 30. napjáig - megbízási szerződést köt dr. Szabolcski-Ahác Annamária helyettes fogorvossal,
2. felhatalmazza a polgármestert a helyettes fogorvossal kötendő megbízási szerződés aláírására, és
3. a feladatellátásához szükséges maximum 1.200.000 Ft többletköltséget az önkormányzat 2017. évi költségvetésében biztosítja.

Határidő: 2016. november 30.

Felelős: Dr. Bozsolik Róbert polgármester

 (a szerződés aláírásáért)

 Kondriczné dr. Varga Erzsébet jegyző

 (a határozat megküldéséért)

A határozatról értesül: Dr. Szabolcski-Ahác Annamária helyettes fogorvos

Bátaszéki KÖH pénzügyi iroda

 Irattár

***3. számú határozati javaslat***

**a II. fogorvosi körzet praxisa helyettesítésének helyettesítésére**

Bátaszék Város Önkormányzatának Képviselő-testülete a II. fogorvosi körzet működtetése tárgyában a praxis helyettesítésére dr. Szabolcski-Ahác Annamária helyettes fogorvossal megbízási szerződést kötött. A képviselő-testület a helyettes orvos helyettesítésére dr. Kiss Gábor helyettesítő fogorvost kéri fel.

Határidő: 2016. november 30.

Felelős: Kondriczné dr. Varga Erzsébet jegyző

 (a határozat megküldéséért)

A határozatról értesül: Dr. Kiss Gábor helyettes fogorvos

Bátaszéki KÖH pénzügyi iroda

 Irattár

***4. számú Határozati javaslat***

**Szebényi Gézáné asszisztens kinevezésére**

Bátaszék Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 83/A § (1) bekezdésében biztosított jogkörében eljárva Szebényi Gézáné 7140 Bátaszék, Diófa sor 6. szám alatti lakost 2017. január 1-jétől 2017. június 30-áig, határozott időre fogászati asszisztens munkakörbe, bruttó 150.000.- Ft/hó illetménnyel kinevezi.

Határidő: 2016. december 31.

Felelős: Dr. Bozsolik Róbert polgármester

 ( a munkaügyi okmányok aláírásáért)

A határozatról értesül: Szebényi Gézáné

Bátaszéki KÖH pénzügyi iroda

 Irattár

***5. számú Határozati javaslat***

**a II. fogorvosi körzet praxisa helyettesítésének tárgyi feltételei biztosítására**

Bátaszék Város Önkormányzatának Képviselő-testülete

1. a II. fogorvosi körzet működtetése érdekében, a feladat ellátásához szükséges, a rendelő helyiségbe beépített fogászati kezelőegységre és székre bruttó 1.500.000 Ft vételi ajánlatot tesz, melynek fedezetét az önkormányzat 2016. évi költségvetésének általános tartalék keret terhére biztosítja,

2. felhatalmazza a város polgármesterét a vételi ajánlatnak megfelelő adásvételi szerződés aláírására.

Határidő: 2016. november 30.

Felelős: Kondriczné dr. Varga Erzsébet jegyző

 (a határozat megküldéséért)

 Dr. Bozsolik Róbert polgármester

 (a szerződés aláírásáért)

A határozatról értesül: Dr. Pataki Anna fogorvos

 Bátaszéki KÖH pénzügyi iroda

 Irattár

**Megbízási szerződés helyettesítésre**

**-tervezet-**

Amely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseli: dr. Bozsolik Róbert polgármester),

**Alsónyék Község Önkormányzata** (7148 Alsónyék, Főn u. 1., képviseli: Dózsa-Pál Tibor polgármester),

**Alsónána Község Önkormányzata** (7147 Alsónána, Kossuth u. 27., képviseli: Kis Istvánné polgármester) és

**Pörböly Község Önkormányzata** (7142 Pörböly, Óvoda u. 1., képviseli: Sipos Lajos polgármester) mint Megbízó,

másrészről **Andoléna-Dent Kft.** (képviselő: dr. Szabolcski-Ahác Annamária, szül.: Senta (Zenta), 1983. július 6., anyja neve: Rasztik Milena, lakcíme: 7911 Botykapeterd, Szigetvári u. 9., tartózkodási helye: 7144 Decs, Béke u. 12.), mint Megbízottközött a II. fogorvosi körzet működtetése tárgyában a **praxis helyettesítésére,** alulírott helyen és időben, az alábbi feltételek mellett:

1. Megbízó megbízza Megbízottat Bátaszék város, Alsónyék, Alsónána *és* Pörböly község területén folyamatos fogorvosi alapellátás helyettesítés keretében történő biztosításával a város és a községek lakosai részére az egészségügyi tevékenység végzésének egyes kérdéseiről szóló 2003. évi LXXXIV tv., valaminta háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján. Megbízott ellátja továbbá az iskola-egészségügyi feladatokat (iskolafogászati ellátás) is.
2. Az ellátásra kötelezett, tevékenységért felelős helyettes fogorvos neve: dr. Szabolcski-Ahác Annamária.
3. Megbízó a tulajdonában lévő Bátaszék, Kossuth u. 54. szám alatti 14,28 m2 alapterületű rendelő helyiséget kizárólagos, míg a hozzátartozó fogorvosi röntgen helyiséget (7,04 m2), közlekedőt (3,42 m2), mosdót (5,24 m2) és betegváró helyiséget közös használatra, a fogorvosi feladatok ellátásához szükséges felszereléssel, műszerekkel együtt az e szerződésben foglalt feladatok ellátásának időtartamára, térítésmentesen Megbízott rendelkezésére bocsátja, a szerződéshez csatolt leltár szerint (1. melléklet). A rendelő működésével kapcsolatos fenntartási költségek (víz, villany, fűtés, telefon, internet) a Megbízót terhelik.
4. Megbízó kötelessége az épület és helyiségeinek rendszeres karbantartása (festés, mázolás, javítás).Az ingyenes használatba vett tárgyi eszközök rendeltetésszerű használatával felmerülő, azzal együtt járó értékcsökkenésért a Megbízott nem felel. Szerződő felek rögzítik továbbá, hogy a használatba vett épület műszaki meghibásodásából eredő üzemeltetési költség többletet (pl csőtörés, elfagyás, vízóra melletti szivárgás stb.) Megbízó köteles viselni.
5. Megbízott a fogorvosi feladatokat személyesen, az önkormányzat által alkalmazott személy közreműködésével látja el. Megbízó vállalja a dolgozó felelősségbiztosítási, balesetbiztosítási költségeit.
6. Megbízott köteles a Megbízóval egyeztetni azokat az eseményeket, amelyek tervezhetők és a fogorvosi feladatok ellátását érintik (továbbképzés, tanfolyam, szabadság).
7. Megbízott akadályoztatása esetén haladéktalanul köteles értesíteni Megbízót, aki gondoskodik a fogorvosi feladatok ellátásához előírt, szakképesítéssel rendelkező személlyel történő helyettesítésről. A helyettesítés a szabadságolásokra is értendő.
8. Megbízó vállalja, hogy az Egészségbiztosítási Alap kezelőjével - mint egészségügyi szolgáltató - finanszírozási szerződést köt.
9. Megbízottrészére Megbízóaz 1. pontban foglalt feladatok ellátásáért havonta, számla ellenébenmegbízási díjatfizet utólag, a Megbízott ……………………… számlaszámú bankszámlájára az alábbi bontásban foglaltak szerint:
* minden hónap 10. napjáig bruttó 250.000.- Ft-ot,
* minden hónap 20. napjáig az előző hónap teljesítménye alapján kapott finanszírozás összegét.
1. Megbízottat terheli a praxis működtetésével kapcsolatos teljes gyógyszer és fogászati anyag költsége.
2. Megbízott az alábbi időpontokban tart rendelési időt Bátaszéken:
* Kedd: 8-16 óra
* Péntek: 8-15 óra
1. A Megbízott kötelezettséget vállal arra, hogy a rendelési időben nem végez magánrendelést, és nem folytat egyéb más tevékenységet.
2. A szerződést a felek határozott időtartamra kötik, 2017. január 1. napjától a praxisjog elidegenítése esetén az elidegenítő személy részére egészségügyi szolgáltatásra jogosító működést engedélyező határozat jogerőre emelkedésének napjáig, de legkésőbb 2017. június 30. napjáig.
3. Bármelyik fél a megbízási szerződést bármikor - 30 napos felmondási idővel - felmondhatja.
4. A megbízott által helyettesítéssel ellátott *II. körzet ellátási területe* jelen szerződés 2. melléklete.
5. A jelen szerződésben nem szabályozott kérdésekben az egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók.
6. A szerződő felek tudomásul veszik, hogy a tárgykört érintő jogszabályi változások a jelen szerződésben foglaltakat módosíthatják.
7. Szerződő felek jelen szerződést kizárólag írásban, közös megegyezéssel módosíthatják.
8. Szerződő felek jelen szerződéssel kapcsolatos jogvitáikat elsősorban előzetesen egyeztetik, majd megegyezés hiányában a Szekszárdi Járásbíróság kizárólagos illetékességét kötik ki.

A megbízási szerződést a felek annak elolvasása és együttes értelmezése után, mint akaratukkal mindenben megegyezőt, jóváhagyólag írták alá.

Bátaszék, 2016. november

 ***Dr. Bozsolik Róbert Dr. Szabolcski-Ahác Annamária***

 polgármester helyettes fogorvos

 megbízó megbízott

 ***Kis Istvánné Dózsa-Pál Tibor Sipos Lajos***

 polgármester polgármester polgármester

 megbízó megbízó megbízó

*1. melléklet*

II. fogorvosi körzet rendelőjének leltárja

2. melléklet

II. fogorvosi körzet ellátási területe

Bátaszék

* ARANY JÁNOS utca Teljes
* ÁRPÁD utca Teljes
* BABITS utca Teljes
* BAROSS utca Teljes
* BÉKE sor Teljes
* BEZERÉDJ utca Teljes
* BUDAI utca Páratlan 1-től 33 B-ig

 Páros 6-tól 30-ig

* DEÁK FERENC utca Páratlan 1-től 53-ig

 Páros 2-től 80-ig

* DIÓFA sor Teljes
* DOLINA utca Teljes
* DR. HERMANN E. utca Teljes
* ERZSÉBET utca Teljes
* FERENC utca Teljes
* FÜRDŐ utca Teljes
* GARAY utca Páratlan 1-től 67-ig

 Páros 2-től 66-ig

* GÁRDONYI utca Teljes
* HÁRSFA sor Teljes
* HUNYADI utca Páros 2-től 42-ig
* IFJÚSÁG utca Teljes
* JÓZSEF ATTILA utca Teljes
* KÁLVÁRIA utca Teljes
* KERTALJA utca Teljes
* KOLOZSVÁRI utca Teljes
* KOSSUTH LAJOS utca Páratlan 1-től 27-ig

 Páros 2-től 36-ig

* KÖLCSEY utca Teljes
* KÖVES utca Teljes
* LAJVÉR utca Páratlan 29-től 63-ig

 Páros 30-tól 68-ig

* MAGYAR utca Teljes
* MALOM utca Teljes
* MOZI tér Teljes
* NYÁR utca Teljes
* NYÉKI utca Teljes
* OLIMPIA utca Teljes
* ŐZ utca Teljes
* PACSIRTA utca Teljes
* PARK sétány Teljes
* PATAK utca Teljes
* PETŐFI utca Teljes
* PLATÁN sor Teljes
* SÓHÁZ utca Teljes
* SZABADSÁG utca Teljes
* SZÉCHENYI utca Teljes
* SZENT GYÖRGY utca Teljes
* SZENT ISTVÁN tér Teljes
* SZENTHÁROMSÁG tér Teljes
* TAVASZ utca Teljes
* TOLDI utca Teljes
* VADKERT utca Teljes

## VÖRÖSMARTY utca Teljes

* ZRÍNYI utca Teljes,

valamint

**Alsónána,**

**Alsónyék** és

**Pörböly** községek közigazgatási területe**.**